"**Wrecking Ball**" je pjesma koju američka pjevačica Miley Cyrus godine 2013. snimila za svoj četvrti album *Bangerz* (2013). Objavila ju je 25. augusta 2013. diskografska kuća RCA Records kao drugu singlicu albiuma. Napisali su je MoZella, Stephan Moccio, Sacha Skarbek, Lukasz Gottwald (Dr. Luke) i Henry Russell Walter (Circuit), a producirali Dr. Luke i Circuit. "Wrecking Ball" je po žanru pop balada koja na lirski način opisuje raspad ljubavne veze; tekst je predmet špekulacija o tome da je bio inspiriran odnosom Cyrus sa njenim bivđim momkom Liamom Hemsworthjom.

"Wrecking Ball" su uglavnom povoljno recenzirali muzičarski kritičari, hvaleći lirski sadržaj i kvalitetu produkciju. Originalno se pojavila kao promotivna singlica na on-line trgovini iTunes Store, te debitirala na američkoj listi *Billboard* Hot 100 na broju 50. Nakon što je službeno izdana kao singlica, postala je prva singlica Miley Cyrus na prvom mjestu, iako tek nakon izdavanja kontroverznog video-spota; na vrhu je ostala sljedećeg tjedna. Na prvo mjesto se vratila poslije devet tjedana, a što predstavlja najduži razmak između prvih plasiranja u historiji *Billboard* Hot 100. Do januara 2014. "Wrecking Ball" je prodana u tri miliona primjeraka u SAD. Izvan SAD se popela visoko na listama, došavši na vrh u Kanadi i UK, odnosno među prvih deset u najvećem dijelu Evrope i Oceanije. Na godišnjoj listi *Billboard* Hot 100 je završila na 18. mjestu.

Video-spot za "Wrecking Ball" je izdan 9. septembra 2013. Sadržavao je krupne planove Cyrus kako pjeva sa suzama u očima, nalik na spot "Nothing Compares 2 U" koji je bila snimila Sinéad O'Connor; ti kadrovi su bili miješani s kadrovima gole Cyrus kako se ljulja na kugli za demoliranje. Kritičari su bili podijeljeni oko spota; neki su hvalili različitost od Cyrusine prethodne singlice "We Can't Stop", dok su drugi smatrali da je provokativniji od prethodnika. "Wrecking Ball" trenutno drži rekord Vevoa za najviše pregleda u prva 24 sata nakon objave, te je postao spot koji je najbrže dosegao 100 miliona pregleda u historiji službe. Cyrus je "Wrecking Ball" pjevala tokom nekoliko nastupa uživo, uključujući muzički festival iHeartRadio kao i epizodu popularne TV-emisije *Saturday Night Live*.

Izvori
------

Vanjske veze
------------

* "Wrecking Ball" na YouTube

| * p
* r
* u
Miley Cyrus |
| --- |
| Studijski albumi | *Hannah Montana 2/Meet Miley Cyrus* (2007) • *Breakout* (2008)  • *The Time Of Our Lifes* (2009)  • *Can't Be Tamed* (2010) • *Bangerz* (2013) • *Bangerz Miley Cyrus & Her Dead Petz* (2015) • *Younger Now* (2017) • *Plastic Hearts* (2020) |
| Live albumi | *Hannah Montana & Miley Cyrus: Best of Both Worlds Concert* (2008) |
| Soundtrack albumi | *Hannah Montana* (2006) • *Hannah Montana 2/Meet Miley Cyrus* (2007) • *Bolt* (2008), *Hannah Montana The Movie* (2009)  • *Hannah Montana 3* (2009)  • *Hannah Montana 4* (2010) |
| Singlice | "G.N.O. (Girl's Night Out)" • "See You Again" • "Start All Over" • "7 Things" •"Fly on the Wall", "The Climb", "Party In USA", "When I Looked At You"  •"Can't Be Tamed"  •"Who Owns My Heart" |
| Gostujuće singlice | "Ready, Set, Don't Go" (with Billy Ray Cyrus)" • "Just Stand Up!" •"Send It On"  • "Everybody Hurts"  •"We Are the World 25 for Haiti"  • "Nothing to Lose", |
| Turneje | *Best of Both Worlds Tour* (2007-2008) •*Wonder World Tour* (2009) |
| Televizija | *Doc* •*The Emperor's New School* • *Hannah Montana* • *The Replacements* • *Studio DC: Almost Live* |
| Filmovi | *Big Fish* (2003)  • *Hannah Montana & Miley Cyrus: Best of Both Worlds Concert* (2008)  • *Bolt* (2008)  •*Hannah Montana: The Movie* (2009)  • *Further Adventures in Babysitting* (2010) |
| Povezani članci | Diskografija • Miley Stewart • Billy Ray Cyrus • Disney Channel Stars • Hollywood Records |

[[Kategorija:Miley Cyrus]